Pa comenzar, a lana se feba banyar en un caldero u palangana gran de metal con augua calenta pero que no bullise, que enantes s'heba preparau en o fuego. A manera de fer-lo yera en primeras verter l'augua calient en o caldero, y dimpuesas meter a lana en ixa augua, y no pas a la contra pos con a fuerza d'o chorro y a temperatura de l'augua se podría fer que o vellón s'estercillase. L'augua calient fa honra pa soltar a graixa d'a lana y a porquería, de vez que s'alisa y la fa tornar más suave. O vellón se repretaba con as palmas d'as mans pa mirar que tot quedase debaixo de l'augua y garra parte en seco, pa que s'aprofitase bien o lavau.